Quilt Israel – Temperature Quilt

שמיכת טמפרטורה

רמת קושי : מתחילים
גודל סופי של העבודה : 53" X 83.5" - אורך 212 ס"מ , רוחב 135 ס"מ .
הבדים בדוגמא זו : קונה כוטון , KONA COTTON תוצרת רוברט קאופמן

מזה זמן רב רציתי להכין קווילט טמפרטורות . הידיעה שאין לי מושג איך הקווילט ייראה עד סוף השנה זה די מגניב. זה לא קווילט מיסתורין, כשעובדים כל פעם לפי הוראות מדוייקות, ואין מושג איך הקווילט ייראה בסוף, אלא שבעצם כאן, אנו משאירים את בחירת הצבעים , ואיך ייראה הקווילט לאמא-טבע שתחליט עבורנו את בחירות הצבעים שבקווילט.

הרעיון הבסיסי הוא שמשתמשים בצבעים מוגדרים כדי לייצג דרגות שונות של טמפרטורה לכל יום. בעבודה זו יש 365בלוקים(או 366 בלוקים בשנה שבה יש בפברואר 29 ימים). כל בלוק מייצג יום אחד של השנה. כל בלוק מורכב מ 3 צבעים – הטמפרטורה הנמוכה ביותר- מבוצעת בצבע שהוגדר מראש עבור אותה טמפרטורה, הטמפרטורה הגבוהה ביותר-מבוצעת בצבע שהוגדר מראש עבור אותה טמפרטורה, ובד הרקע.

את לא צריכה לשעבד את עצמך לקווילט זה. אפשר לחפש באינטרנט ולמצוא נתונים היסטוריים של מזג האוויר בעבר (וכן, הנתונים של יום אתמול הם כבר נתוני העבר....... )

**חומרים –**

כמות הבדים תשתנה משנה לשנה, בהתאם לטמפרטורות באותה שנה. ניתן להניח כי חצי יארד מכל אחד מהבדים להלן, יהיה מספיק בהחלט.

בדים עבור הקווילט (חלק עליון) – ניתן יהיה להסתפק ב רבע יארד עד חצי יארד מכל אחד מהבדים שלהלן :

|  |  |
| --- | --- |
| Color | צבע\* |
| Geranium | גרניום אדום כתמתם |
| Dark Violet | סגול כהה |
| Midnight | כחול לילה  |
| Deep blue | כחול עמוק |
| Forest | ירוק כהה |
| Basil | ירוק בהיר |
| Lemon Ice | צהוב קר |
| Canary | צהוב חם |
| Goldfish | כתום  |
| Mango | כתום חזק |
| Pimento | פלפל אדום |
| Lipstick  | אדום שפתון  |
|  |  |
| לסשינג ובורדרים  |  |
| 3.5 יארד של לבן Snow |  |

* \*הערה: התרגום לעברית של סוגי הצבעים הוא רק לנוחותכם. עדיף להתייחס לצבע המדוייק של הבד כפי שהוגדר ע"י היצרן לסידרת בדי KONA COTTON

מילוי – 60"X92" (235 ס"מ אורך , ס"מ 152 רוחב)

בד אחורי – 5.25 יארד (קצת פחות מ 5 מטר-480 ס"מ)

ביינדינג – 1 יארד

ציוד כללי :

משטח חיתוך, סכין חיתוך, סרגל חיתוך, חוט, מכונת תפירה, מחטים למכונת תפירה.

**הוראות הכנה:**

קווילט זה מורכב מ14 צבעים, כולל בד הרקע,(12 צבעוני + 2 רקע) אבל את יכולה להחליט בכמה צבעים תרצי להשתמש. כל צבע מתייחס לטמפרטורה. הטמפרטורות להלן מבוססות על נתונים מישראל, אך את יכולה לשנות את טווח המעלות, כך שקווילט ייצג את מזג האוויר באיזור בו את גרה.

להלן טבלת הטמפרטורות והצבעים עפ"י נתוני מזג האוויר בארץ ישראל . שמות הצבעים מוגדרים באנגלית, כדי להקל על הקישור בין צבע הבד ושם הבד.

|  |  |  |
| --- | --- | --- |
| טווח מעלות בצלזיוס | צבע הבד  |  |
| 5 and below | Geranium | אדום כתמתם |
| 6-8 | Dark violet | סגול כהה |
| 9-10 | Midnight | כחול לילה |
| 11-13 | Deep blue | כחול כהה |
| 14-15 | Forest | ירוק כהה |
| 16-17 | Basil | ירוק בהיר |
| 18-19 | Lemon ice | צהוב קר |
| 20-21 | Canary | צהוב חם |
| 22-23 | Goldfish | כתום בהיר |
| 24-26 | Mango | כתום |
| 27-29 | Pimento | אדום פלפל |
| 30 ומעלה | Lipstick  | אדום חזק |

לכל בלוק, נצטרך **2 ריבועים מבד הרקע ו2 ריבועים צבעוניים. כל ריבוע חתוך לגודל ¼3**

הכנת הדוגמא – בנויה מריבוע המכיל 2 משולשים HALF SQUARE TRIANGLE **(HST)**

על הבלוקים של בד הרקע סמני בעיפרון או עט מחיק קו אלכסוני מלמעלה למטה.

הכיני זוגות של ריבועים – ריבוע צבעוני ומעליו ריבוע של בד הרקע המסומן כאמור עם קו אלכסוני. תיפרי רבע אינץ משני צידי הסימון וחיתכי, עם סכין חיתוך על הקו **המצוייר**. כך תקבלי 2 HST מכל ריבוע – סה"כ **4 HS**T (4 ריבועים שכל אחד מהם מורכב משני משולשים) שימרי 2 ריבועי HST להמשך העבודה.

לאחר ששמרנו 2 ריבועי HST בצד, נחתוך את 2 ריבועי הHST שבידינו באלכסון. קחי אחד מכל צבע ותיפרי אותם יחדיו על קו החיתוך האלכסוני שחתכנו.

יישרי את הבלוק לגודל 3 אינץ.

בידקי את מזג האוויר מדי יום , והכיני בלוק (שייראה כמו שעון חול) ושהצבעים שלו יהיו מבוססים על טמפרטורות המקסימום והמינימום של אותו יום.

הוסיפי את הבלוק החדש לתחתית הבלוק הקודם, והקפידי לשמור על סדר הבלוקים/הימים.

*טיפ – שימי סיכת ביטחון בחלק העליון של הבלוק האשון, כדי לוודא שתמיד תוסיפי את הבלוק החדש לצד ולמיקום הנכון. הבלוק החדש יחובר לצד שאין לו סיכת ביטחון.*

אחרי שהרכבת את כל החודשים הוסיפי ריבוע של 3 אינץ בראש הטור של החודשים : פברואר, אפריל, יוני, ספטמבר ונובמבר.

הוסיפי מלבן בגודל 5.5 X 3 אינץ של בד הרקע לתחתית הטור של חודש פברואר (או ריבוע של 3" בשנה בה חודש פברואר כולל 29 ימים-תופעה החוזרת כל 4 שנים) .

מבד הרקע חיתכי 21 פסים ברוחב 2" וחברי אותם יחדיו. חיתכי 11 פסים ברוחב 78" כדי להכין את פסי החיבור בין כל טור וטור.

*טיפ – מידדי את אורך הטורים כדי לקבל את האורך המדוייק של פסי החיבור בין כל טור. האורך של כל טור אמור להיות 78" , אבל ייתכנו שינויים בהתאם להרגלי התפירה שלך .*

תיפרי וחברי הכל – כאשר את תופרת לסירוגין – טור בלוקים ופס חיבור. התחילה בחודש ינואר, וסיימי בדצמבר.

בורדר – BORDER – חיתכי 7 פסים ברוחב 3.5" , תיפרי אותם יחדיו לפס ארוך , וחיתכי מהם 2 פסים באורך 78" ושני פסים באורך 53.5"

הוסיפי את הבורדרים לטורים, (בורדרים התפורים לאורך העבודה) ואז את הבורדרים למעלה ולמטה (רוחב העבודה)

חברי את שלושת השכבות, ותפרי את העבודה.

ביינדינג – חיתכי 8 פסים ברוחב 2.5" או חברי כמה בדים בצבעים שונים להכנת ביינדינג צבעוני.

בהצלחה.